นักข่าวพลเมือง : เจอกลุ่มคนอ้างเป็นนักวิชาการจุฬาฯ ลงพื้นที่หยั่งเสียงชาวบ้านต้านท่าเรือปากบารา
นักข่าวพลเมือง รายงาน เจอกลุ่มคนอ้างเป็นนักวิชาการจุฬาฯ ลงพื้นที่หยั่งเสียงชาวบ้านต้านท่าเรือปากบารา คาดเป็นทีมประชาสัมพันธ์โครงการชาวบ้านปากบารา ตำบลปากน้ำ อำเภอละงู จังหวัดสตูลรายหนึ่ง เปิดเผยว่า เมื่อวันที่ 11 สิงหาคม 2553 ได้มีกลุ่มคนที่อ้างว่า เป็นนักวิชาการจากจุฬาลงกรณ์มหาวิทยาลัยมาขอพบโดยได้ติดต่อผ่านอดีตผู้ช่วยหัวหน้าอุทยานแห่งชาติตะรุเตาคนหนึ่ง เพื่อขอพบกลุ่มผู้คัดค้านโครงการก่อสร้างท่าเทียบเรือน้ำลึกปากบารา และขอให้เล่าข้อมูลจากชาวบ้านจากนั้นตนจึงได้ชวนเพื่อนบ้านอีกหนึ่งคนไปพบนักวิชาการกลุ่มนั้นที่รีสอร์ทริมหาดปากบารา โดยกลุ่มบุคคลดังกล่าวมาด้วยกัน 4 คน พร้อมรถตู้ปรับอากาศสีขาว ป้ายทะเบียน อธ 53กรุงเทพมหานคร โดยชวนเชิญรับประทานอาหารกลางวันด้วยกัน และสอบถามความคิดเห็นและการต่อต้านในพื้นที่ชาวบ้านรายหนึ่งกล่าวว่า ตนได้ตอบไปว่า วันนี้ชาวบ้านต่อต้านอย่างเต็มพื้นที่ และได้ขยายวงกว้างออกไป เพราะความไม่จริงใจของรัฐ ซึ่งทำให้ชาวบ้านรู้สึกเอือมระอาต่อการกระทำของภาครัฐ ดังนั้นไม่ว่าใครจะลงมาพูดคุยกับชาวบ้าน ชาวบ้านก็จะไม่รับฟังหรือให้ความร่วมมืออีกแล้ว นอกจากระดับรัฐมนตรี นายกรัฐมนตรีเท่านั้นจากนั้นกลุ่มบุคคลดังกล่าว ได้กล่าวกับชาวบ้านบ้านปากบาราว่า พวกตนมาด้วยวัตถุประสงค์สำรวจแนวคิดว่า เป็นไปในทิศทางไหน การเดินทางมาของกลุ่มบุคคลดังกล่าว สร้างความสงสัยให้กับชาวบ้านมาก จึงได้ติดต่อประสานงานกับเครือข่ายประชาชนติดตามแผนพัฒนาจังหวัดสตูล ซึ่งส่วนใหญ่เห็น อาจเป็นไปได้ว่ากลุ่มบุคคลดังกล่าวคือ เจ้าหน้าที่ด้านมวลชนสัมพันธ์ ที่ได้รับงบประมาณ 15 ล้านบาทเพื่อดำเนินการเรื่องการศึกษา ประชาสัมพันธ์และทำความเข้าใจกับชาวบ้าน ซึ่งคาดว่าจะอยู่ในพื้นที่อีกหลายวัน
นักข่าวพลเมือง รายงาน เจอกลุ่มคนอ้างเป็นนักวิชาการจุฬาฯ ลงพื้นที่หยั่งเสียงชาวบ้านต้านท่าเรือปากบารา คาดเป็นทีมประชาสัมพันธ์โครงการ ชาวบ้านปากบารา ตำบลปากน้ำ อำเภอละงู จังหวัดสตูลรายหนึ่ง
ท่าเรือน้ำลึกปากบารา